**Obrazac 1.**

**Obrazac izjave prijavitelja/partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele**

Ja < *umetnuti ime/naziv, adresa, OIB* >, dolje potpisani, kao osoba ovlaštena za zastupanje <*odabrati:* Prijavitelja / Partnera >, osobno i u ime <*odabrati:* Prijavitelja / Partnera > potvrđujem da su podaci sadržani u dokumentaciji projektnog prijedloga < *umetnuti* *naziv* > u postupku dodjele bespovratnih sredstava < *umetnuti* >, **istiniti i točni**.

Poštujući načelo **zabrane višestrukog dodjeljivanja bespovratnih sredstava** , osobno i u ime <odabrati: Prijavitelja / Partnera > potvrđujem da iz proračuna Unije nisu primljena bespovratna sredstva koji se odnose na isto djelovanje.

Poštujući **načelo izbjegavanja dvostrukog financiranja**, osobno i u ime <*odabrati:* Prijavitelja / Partnera > potvrđujem da predloženi prihvatljivi troškovi (izdaci) nisu prethodno (su)financirani bespovratnim sredstvima, niti da će isti troškovi (izdatci), neovisno o okolnostima, biti dvaput financirani iz proračuna Unije. Navedeno znači i da trošak (izdatak) prijavljen u zahtjevu za plaćanje iz Mehanizma za oporavak i otpornost nije prijavljen za potporu drugog fonda ili instrumenta Unije ili za potporu istog fonda u okviru drugog programa. Također, primam na znanje činjenicu i potvrđujem da trošak (izdatak) koji je financiran iz nacionalnih javnih izvora ne može biti/nije financiran iz proračuna Unije i obrnuto.

Potpisom ove Izjave osobno i u ime <*odabrati:* Prijavitelja / Partnera > potvrđujem da su na strani < *odabrati:* Prijavitelja / Partnera > **ispunjeni preduvjeti za sudjelovanje u postupku dodjele bespovratnih sredstava**, odnosno da se < *odabrati:* Prijavitelj / Partner >, niti dolje spominjane osobe **ne nalaze niti u jednoj od situacija**:

1. prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) je pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje:
2. sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona („Narodne novine“, br. 125/11, 144/12, 56/15, 61/15, 101/17, 118/18 i 126/19), članka 333. (udruživanje za počinjenje kaznenih djela) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
3. terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona („Narodne novine“, br. 125/11, 144/12, 56/15, 61/15, 101/17, 118/18 i 126/19) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
4. pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona („Narodne novine“, br. 125/2011, 144/2012, 56/2015, 61/2015, 101/2017, 118/2018 i 126/19) i članka 279. (pranje novca) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
5. dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona („Narodne novine“, br. 125/11, 144/12, 56/15, 61/15, 101/17, 118/18 i 126/19) i članka 175. (trgovanje ljudima i ropstvo) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
6. korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona („Narodne novine“, br. 125/11, 144/12, 56/15, 61/15, 101/17, 118/18 i 126/19) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
7. prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona („Narodne novine“, br. 125/11, 144/12, 56/15, 61/15, 101/17, 118/18 i 126/19) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
8. prijavitelj podliježe neizvršenom nalogu za povrat sredstava na temelju prethodne odluke Komisije kojom se potpora ocjenjuje nezakonitom i nespojivom s unutarnjim tržištem
9. prijavitelj je u teškoćama kako je definirano člankom 2., točkom 18. Uredbe Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora o funkcioniranju Europske unije (SL L 187, 26.6.2014.)
10. nije ispunjena obveza isplate **plaća** zaposlenicima, **plaćanja doprinosa za financiranje obveznih osiguranja** (osobito zdravstveno ili mirovinsko) ili plaćanja **poreza** u skladu s propisima Republike Hrvatske kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja/partnera (ako oni nemaju poslovni nastan u Republici Hrvatskoj). U pogledu ove točke, smatra se prihvatljivim da prijavitelj/korisnik nije udovoljio spomenutim obvezama, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja
11. prijavitelju je utvrđeno **teško kršenje ugovora zbog neispunjavanja obveza iz Ugovora o dodjeli bespovratnih sredstva** koji je potpisan nakon provedbe drugog postupka dodjele bespovratnih sredstava postupka (su)financiranog sredstvima Unije
12. prijavitelj je znao ili je morao znati da je u **sukobu interesa** u predmetnom postupku dodjele bespovratnih sredstava
13. prijavitelj nije izvršio povrat sredstava prema odluci nadležnog tijela računajući od:

* zaprimanja rješenja nadležnog tijela kojim se odbija prigovor korisnika na Odluku o nepravilnosti kojom je utvrđen povrat sredstava, ili
* od proteka roka za povrat sredstava na temelju raskida ugovora o dodjeli bespovratnih po bilo kojoj osnovi, ili
* od proteka roka za povrat sredstava na temelju obavijesti o obvezi povrata predujma
* zakašnjenja uplate dospjelog obroka (u slučaju odobrenog obročnog plaćanja po osnovi obveze povrata EU sredstava).

1. prijavitelj je u postupku prisilnog povrata sredstava
2. prijavitelj podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, u skladu s odredbom članka 1.točke 4. (a) Uredbe (EU) br. 651/2014
3. projekt uključuje aktivnosti koje su bile dio operacije koja je, ili je trebala biti, podložna postupku povrata sredstava.

sve prethodno navedeno, neovisno o tome o kojem financijskom razdoblju je riječ i o kojem izvoru je riječ (kada se radi o javnim sredstvima).

<*ako je primjenjivo* > Ako se prijavitelj/partner nalazi u nekoj od situacija opisanoj u točkama 7) i 8), mogućnost sudjelovanja u postupku dodjele bespovratnih sredstava uvjetuje se obvezom da prijavitelj za sebe i svoje partnere uz ovu izjavu priloži dodatno pojašnjenje o namjeri i načinu povrata dugovanog iznosa i svim drugim razlozima koji idu u korist jamčenom povratu. Pri tome, odluka o financiranju se ne može donijeti, niti sklopiti ugovor o dodjeli bespovratnih sredstava, ako do tog trenutka nije izvršen povrat cjelokupnog dugovanog iznosa s kamatama. Odluka podnošenja projektnog prijedloga, iako postoji jedna od situacija opisanih u točkama 7) i 8), isključiva je odgovornost prijavitelja, pri čemu se odriče bilo koja vrsta odgovornosti tijela koja sudjeluju u tom postupku ili tijela u sustavu upravljanja i kontrole EU fondovima.

Poštujući uvjete prihvatljivosti projekta, potpisom ove Izjave osobno i u ime <*odabrati:* Prijavitelja / Partnera > potvrđujem da su na strani < *odabrati*: Prijavitelja / Partnera > ispunjeni **uvjete prihvatljivosti projekta** te ujedno potvrđujem, u svoje ime i u ime  *odabrati:* Prijavitelja / Partnera > sljedeće:

- predviđeno trajanje projekta je najduže do 1. listopada 2023. godine

- projekt je u skladu sa odredbama svih relevantnih nacionalnih i EU zakonodavnih akata te sa pravilima o državnim potporama i ostalim primjenjivim pravilima

- projekt se provodi se u potpunosti na teritoriju RH

- projekt u trenutku podnošenja projektnog prijedloga nije fizički niti financijski završen

- projekt se, na način opisan u projektnom prijedlogu, ne bi mogao provesti bez potpore iz Mehanizma za oporavak i otpornost (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Mehanizma za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta

- projekt će se provoditi na način da se rezultati ulaganja koriste i očuvaju pod uvjetima pod kojima su odobreni, tijekom razdoblja od 5 godina od završnog plaćanja korisniku

- projekt je u skladu s horizontalnim politikama EU o održivome razvoju, ravnopravnosti spolova i nediskriminaciji.

<*ako je primjenjivo* > Poštujući, načelo odabira jednog projekta po prijavitelju, u svoje ime i u ime  *odabrati:* Prijavitelja / Partnera > potvrđujem da prioritet dajem<*zaokružiti* > :

a) prijavi za dodjelu bespovratnih sredstava za infrastrukturno opremanje posrednika u lancu doniranja hrane

b) prijavi za dodjelu bespovratnih sredstava za infrastrukturno opremanje banke hrane.

Vezano za poštivanje pravila o državnim potporama, u svoje ime i u ime  *odabrati:* Prijavitelja / Partnera > potvrđujem da:

* se dodijeljena sredstva temeljem ovog postupka izravne dodjele neće koristiti za ekonomske djelatnosti,
* ću osigurati odvojeno vođenje ekonomskih i neekonomskih djelatnosti (raspodjelu troškova, izvora financijskih sredstava i prihoda).

**Pod materijalnom i kaznenom odgovornošću**, u svoje ime i u ime  *odabrati:* Prijavitelja / Partnera > potvrđujem da sam kao <*odabrati:* Prijavitelj / Partner > *i kao osoba po zakonu ovlaštena za zastupanje* <*odabrati:* *Prijavitelja/Partnera* > svjestan da će se **u slučaju davanja lažne izjave** ili **lažnih podataka** primijeniti odgovarajuće mjere.

U < *umetnuti mjesto* >, dana < *umetnuti* *datum* > 22 < umetnuti godinu).

<*odabrati:* Prijavitelj / Partner > < *ili umetnuti, ako je primjenjivo - osoba po zakonu ovlaštena za zastupanje Prijavitelja / Partnera* >

Funkcija < *umetnuti* >

Potpis < *umetnuti* > i pečat < umetnuti >